Se alle designpræmierne her – Stem på en megatrend og vind!Nye familieformer og moderne bofællesskaber vil boome i 2020'erne4 fremtidsforskere: I 2020'erne bliver vores hjem ekstremt smarteBæredygtige materialer i 2020'erne: Mindre plastik – mere vegansk
Kasper Iversen28. februar 2019
Eg, bøg og ask, skind og stof, plastik og papirflet.
Vi danskere er kendt for at designe stole i alverdens forskellige materialer. Alligevel kommer det som en overraskelse for de fleste, når de hører, hvilket materiale Nikolaj Thrane Carlsen har designet en stol i.
“Jeg har lavet en stol af tang, udelukkende af tang,” fortæller den unge danske designer, som præsenterede sit møbel på Stockholm Furniture and Light Fair tidligere i februar.
“Ideen kom ud fra, at jeg ønskede at lave et miljøvenligt alternativ til møbelindustriens normer, som de er i dag, hvor de fleste produkter er lavet træ, metal og plast, og hvor kun meget lidt er genbrug. Jeg tænkte, kan vi ikke lave noget mere bæredygtigt, som samtidig er praktisk og æstetisk flot, så man gerne vil have det ind i sit hjem?” siger han.
Inspirationen fandt han blandt andet på Læsø, hvor man i mange år har brugt ålegræs, fundet langs de danske kyster, til at bygge tage af – en særdeles bæredygtig løsning, eftersom nogle af tagene har holdt i mere end 300 år.
“Tagene er lavet af ålegræs, der er lagt løst på. Jeg var på Læsø for at lære teknikken om, hvordan man spinder det – ligesom med garn – og derefter tvinder ålegræsset rundt og lægger det på taget. Jeg prøvede at lave nogle stole efter samme teknik, men de holdt ikke,” siger designeren og uddyber, at det løstmonterede tang simpelthen var for uholdbart til den bevægelse, en stol bliver udsat for over tid.
I forsøget på at skabe en holdbart tang-stol kontaktede Nikolaj Thrane Carlsen blandt andet Teknologisk Institut, som har erfaring med soja-lim til lignende formål, mens han tænkte: “Kan man ikke udfordre det?” Han eksperimenterede med forskellige materialer og bindemidler, indtil han opdagede muligheden for at bruge carrageenan, et ekstrakt der udvindes af rødalger og såkaldt carragentang, og som især bruges i fødevareindustrien som fortyknings- og konsistensmiddel.
“Ved at mikse carrageenan-pulver med vand fik jeg et materiale, der minder om vingummimasse, og når jeg derefter blandede ålegræsset i, endte jeg med en slags tang-dej,” fortæller han.
‘Tang-dejen’ modellerede han med håndkraft til en den rette form – der i sin våde tilstand var fire gange så tyk som slutresultatet – og efter et par døgn i en ovn ved lav temperatur var væsken fordampet fra materialet, og den hårde stoleskal født. “Og nej, efter den lange tørreproces lugter stolen ikke af tang,” siger han med et grin.
Det var vigtigt for Nikolaj Thrane Carlsen, at stolen blev så bæredygtig som muligt, og derfor er stellet og de fire ben fremstillet af bambus fra et gammelt gulv, mens stolen bliver holdt sammen af kun fire skruer og beslag, som gør den nem at samle og skille ad igen.
Nikolaj Thrane Carlsen udviklede stolen som sit afgangsprojekt, et materialestudie, på Arkitektskolen i København, mens den også har vakt stor opmærksomhed langt fra Arkitektskolen. På Stockholm Furniture and Light Fair blev den udstillet i messens ‘Greenhouse’, der giver talentfulde designere og mulighed for at udstille deres prototyper, og her blev den kåret som ‘Winner of Best Performance 2019’
Foto af Nikolaj Thrane Carlsen
På nuværende tidspunkt findes stolen kun som prototype i tre eksemplar, men den unge designer håber, at de – sammen med en lampe, en barstol og et sidebord i samme tang-materiale – blot er begyndelsen på et bæredygtigt eventyr i designindustrien.
“Min vision er at få materialet bredt ud og få erstattet plastik og træ. Vi bruger slet ikke havene så meget, som vi kunne, men hvorfor ikke udnytte oceanerne i stedet for at dyrke alt på land?” siger han og tilføjer: “Indtil videre har jeg mest fokuseret på materialet, så der er stadig masser af muligheder, når det kommer til at udforske og udvikle selve designet og formgivningen af stolen.”
Hvad synes du om den visionære stol?
Mest læstGenbrug 2018: Her er årets loppetrends, du skal holde øje med
Mest læstEksperterne om sorte køkkener: De største fordele og ulemper
LivsstilFra tungt til trendy: Derfor er keramik blevet ekstremt populært
Tips fra eksperterHop med på bar-bølgen – frem med flasker, glas og shaker!
Mest læst7 vilde mini-hjem på under 27 kvm
LivsstilÅH NEJ! Har du haft et boligprojekt, der gik helt galt?
Mest læst20 perfekte spisepladser til danske hjem
Mest læstHouzz Tour: Loppefund, arvestykker og hjemmelavet keramik
Mest læstVinterferie: 10 kreative DIY-ideer til indendørs hygge
Tips fra eksperterSkimmelsvamp: Sådan ved du, at du har et problem
Mest læstHouzz Tour: Alt er tilladt hjemme hos det kreative par
Genbrug 2018: Her er årets loppetrends, du skal holde øje medHele artiklen
Eksperterne om sorte køkkener: De største fordele og ulemperHele artiklen
Fra tungt til trendy: Derfor er keramik blevet ekstremt populærtHele artiklen
Sådan bliver gammelt plastik til nye stole, puder og tæpperHele artiklen
Hop med på bar-bølgen – frem med flasker, glas og shaker!Hele artiklen
7 vilde mini-hjem på under 27 kvmHele artiklen
ÅH NEJ! Har du haft et boligprojekt, der gik helt galt?Hele artiklen
20 perfekte spisepladser til danske hjemHele artiklen